《和朱元弼春游》
宋代·王令

闭门无著只疏慵，谩出留连与众同。
柳却有情愁落日，花惟能笑谢东风。
恨无日到三春外，尽看人狂六极中。
泛泛相逢且相笑，久将吾道付穷通。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。